Odlični odnosi Mađarske i Srbije
Novi premijer Mađarske Viktor Orban došao je u Beograd sa porukom da će Mađarska podržati put Srbije ka EU
U prvu zvaničnu posetu nakon nedavnih izbora, novi premijer Mađarske Viktor Orban došao je u Beograd, gde je tokom razgovora sa najvišim zvaničnicima Srbije poručio da će Mađarska, koja od 1. januara preuzima šestomesečno predsedavanje Evropskom unijom, pomoći Srbiji na putu ka Uniji. Posle susreta sa predsednikom Srbije Borisom Tadićem, Orban je čestitao Srbiji na osnivanju Saveta nacionalnih manjina i naglasio da Srbi u Mađarskoj uživaju veliki ugled, kao i da postoji pozitivno mišljenje o budućnosti Srbije. , rekao je Orban. Kako je istakao Tadić posle razgovora sa Orbanom, odnosi Srbije i Mađarske su dobri, ali postoji prostor za unapređenje saradnje, naročito u oblasti privrede. poručio je srpski predsednik. Tokom razgovora sa domaćinom, premijerom Srbije Mirkom Cvetkovićem, Orban je, uz poruku da ne treba dozvoliti da ovlada psihoza krize, rekao da će se u bliskoj budućnosti dogoditi takve promene u oblasti ekonomije koje će doprineti tome da se uzdigne kako Srbija tako i region srednje Evrope. Premijer Srbije je istakao da su odnosi Mađarske i Srbije dobri i da se dalje unapređuju kroz razmenu poseta na najvišem nivou. Istovremeno, Cvetković se zahvalio na pomoći koju je Mađarska ponudila Srbiji na putu ka EU. , rekao je Cvetković. Razmena između dve zemlje se u poslednjoj godini povećala za 30 odsto, ali je po oceni dva premijera ukupni obim još nizak i treba ga povećati. Mađarski premijer je rekao da da je članovima obe vlade naloženo da otklone prepreke na putu daljeg razvoja ekonomske saradnje dve zemlje.